CELEX: 32007R0569
Language: sl
Date: 2007-05-24 00:00:00
Title: Uredba Komisije (ES) št. 569/2007 z dne 24. maja 2007 o spremembi Uredbe (ES) št. 210/2007 o odstopanju od Uredbe (ES) št. 1282/2006 glede roka veljavnosti izvoznih dovoljenj z vnaprejšnjo določitvijo nadomestila za sektor mleka in mlečnih izdelkov

25.5.2007   
            
            
               SL
            
            
               Uradni list Evropske unije
            
            
               L 133/17
            
         
      UREDBA KOMISIJE (ES) št. 569/2007
   z dne 24. maja 2007
   o spremembi Uredbe (ES) št. 210/2007 o odstopanju od Uredbe (ES) št. 1282/2006 glede roka veljavnosti izvoznih dovoljenj z vnaprejšnjo določitvijo nadomestila za sektor mleka in mlečnih izdelkov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) ter zlasti člena 31(14) Uredbe,
   ob upoštevanju naslednjega:
   
               (1)
            
            
               Člen 8 Uredbe Komisije (ES) št. 1282/2006 z dne 17. avgusta 2006 o posebnih podrobnih pravilih za uporabo Uredbe Sveta (ES) št. 1255/1999 glede izvoznih dovoljenj in izvoznih nadomestil za mleko in mlečne izdelke (2) določa rok veljavnosti izvoznih dovoljenj.
            
         
               (2)
            
            
               Za zaščito proračuna Skupnosti pred nepotrebnimi izdatki in da bi se izognili špekulativni uporabi režima izvoznih nadomestil v sektorju mleka in mlečnih izdelkov, Uredba Komisije (ES) št. 210/2007 (3) z odstopanjem od Uredbe (ES) št. 1282/2006 kot previdnostni ukrep določa, da mora biti rok veljavnosti izvoznih dovoljenj za mlečne izdelke, za katere je bila vložena prošnja po 1. marcu 2007, omejen na 30. junij 2007.
            
         
               (3)
            
            
               Natančno spremljanje tako notranjega kot svetovnega trga je pokazalo, da bi se postopno lahko znova uvedla daljša veljavnost dovoljenj brez vpliva na stabilnost delovanja skupne ureditve trga. Uredbo (ES) št. 210/2007 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –
            
         SPREJELA NASLEDNJO UREDBO:
   Člen 1
   Člen 1 Uredbe (ES) št. 210/2007 se nadomesti:
   
      „Člen 1
      Z odstopanjem od člena 8 Uredbe (ES) št. 1282/2006 se rok veljavnosti izvoznih dovoljenj z vnaprejšnjo določitvijo nadomestila, za katera se zaprosi do 14. junija 2007 za izdelke iz točk (c) tega člena, izteče 30. junija 2007.“
   
   Člen 2
   Uredba začne veljati z dnem objave v Uradnem listu Evropske unije.
   Uporabljati se začne 25. maja 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. maja 2007
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 234, 29.8.2006, str. 4. Uredba, kakor je bila nazadnje spremenjena z Uredbo (ES) št. 532/2007 (UL L 125, 15.5.2007, str. 7).
   
      (3)  UL L 61, 28.2.2007, str. 23.